《奉同李倅安上赋崔白沐猴杏花》
宋代·葛胜仲

空山无人春风骄，扑扑晴杏开香苞。岩深谷峻无与赏，攀枝腾踏帷飞猱。

大梁崔白旧所见，绢素落手因挥毫。巧为红艳狼籍势，扑蔌幡洒归蓬蒿。

王孙惜花有深意，预忧雨横兼风豪。故来跳触看零乱，妙思临写形无逃。

贵人锦囊旧藏贮，文闱传玩丛英髦。东平儒仙首留咏，诗价与画相争高。

直云何用辨真假，径须对此呼香醪。谁知真花却时暂，不如丹粉还坚牢。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。